**Ministru kabineta rīkojuma projekta**

**“Par valstij piederošo nekustamo īpašumu Kuldīgas novadā nodošanu**

**Kuldīgas novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants un likuma „Par autoceļiem” 4.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piederošo nekustamo īpašumu Kuldīgas novadā nodošanu Kuldīgas novada pašvaldības īpašumā” (turpmāk – rīkojuma projekts) sagatavots, pamatojoties uz Publiskas personas mantas atsavināšanas likuma 42.panta pirmo daļu, 43.pantu, likuma „Par autoceļiem” 4.panta pirmo daļu un Kuldīgas novada domes 2016.gada 28.janvāra lēmumu (prot. Nr.1, 74.p.) „Par valsts autoceļu V1287 un V1292 pārņemšanu Kuldīgas novada pašvaldības īpašumā”.  Rīkojuma projekts paredz bez iepriekšējas īpašuma tiesību nostiprināšanas zemesgrāmatā uz valsts vārda Satiksmes ministrijas personā nodot bez atlīdzības Kuldīgas novada pašvaldības īpašumā šādus valstij piederošos nekustamos īpašumus Īvandes pagastā, Kuldīgas novadā (turpmāk – nekustamie īpašumi):  1.1. „V1287” (nekustamā īpašuma kadastra Nr. 6254 002 0220) – zemes vienību 4,1 ha platībā (zemes vienības kadastra apzīmējums 6254 002 0220) un uz tās izbūvēto komplekso inženierbūvi (būves kadastra apzīmējums 6254 002 0220 001) – valsts vietējā autoceļa V1287 „Īvande-Īvandes stacija” posmu 0,0.-2,2. km;  1.2. „V1292” (nekustamā īpašuma kadastra Nr. 6254 002 0226) – zemes vienību 4.3 ha platībā (zemes vienības kadastra apzīmējums 6254 002 0226), zemes vienību 3.2 ha platībā (zemes vienības kadastra apzīmējums 6254 003 0106) un uz tām izbūvēto komplekso inženierbūvi (būves kadastra apzīmējums 6254 002 0226 001) – valsts vietējā autoceļa V1292 „Īvande-Vecais Suitu ceļš” posmu 0,0.-3,9. km.  Nekustamo īpašumu piederība valstij ir konstatējama atbilstoši likuma „Par autoceļiem” 4.panta pirmajā daļā noteiktajam, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, kas nodots valsts akciju sabiedrības „Latvijas Valsts ceļi” pārziņā, un Ministru kabineta 2009.gada 29.septembra noteikumu Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādītajam par valsts autoceļa V1292 “Īvande-Vecais Suitu ceļš” 3.9. km kopgarumā un valsts autoceļa V1287 “Īvande-Īvandes stacija” 2.2.km kopgarumā iekļaušanu valsts vietējo autoceļu sarakstā.  Saskaņā ar Civillikuma 1477.pantu lietu tiesības, kas pastāv uz likuma pamata, ir spēkā arī bez ierakstīšanas zemesgrāmatās uz valsts vārda.  Pamatojoties uz Valsts akciju sabiedrības „Latvijas Valsts ceļi” 2016.gada 14. oktobra izziņu Nr.4.9/5145 un izziņu Nr.4.9/5146, kas sagatavotas saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmās daļas 6.punktu, konstatējams, ka rīkojuma projektā norādītās kompleksās inženierbūves ir valsts īpašums, kuras atrodas Valsts autoceļu fonda bilancē un saskaņā ar 2013.gada 16.decembra Deleģēšanas līgumu Nr.SM 2013/57 ir nodotas valsts akciju sabiedrības „Latvijas Valsts ceļi” pārvaldījumā.  Saskaņā ar Nekustamā īpašuma valsts kadastra likuma 15.panta 3. un 4.punktu minēto inženierbūvju nodošanai pašvaldībai un reģistrācijai zemesgrāmatā šīs būves kā nekustamo īpašumu objekti ir reģistrētas Nekustamā īpašuma valsts kadastra informācijas sistēmā ar kadastra apzīmējumu 6254 002 0220 001 un 6254 002 0226 001.  Kuldīgas novada pašvaldība, pārņemot īpašumā rīkojuma projektā minētos valsts autoceļa posmus, varēs novada teritorijā esošo autoceļu uzturēšanā un būvniecības plānošanā piesaistīt tam nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildus līdzekļus no valsts budžeta.  Nekustamo īpašumu nodošana Kuldīgas novada pašvaldībai nodrošinās tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi, kas norādīta likuma "Par pašvaldībām" 15. panta pirmās daļas 2. punktā – administratīvās teritorijas labiekārtošanai un sanitārās tīrības nodrošināšanai, tai skaitā ielu, ceļu un laukumu būvniecībai, rekonstruēšanai un uzturēšanai.  Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Kuldīgas novada pašvaldība. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nekustamo īpašumu nodošana tiks organizēta esošā valsts akciju sabiedrības „Latvijas Valsts ceļi” budžeta ietvaros un izdevumi tiks segti no valsts budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” paredzētajiem līdzekļiem.  Papildus izdevumi no valsts budžeta netiek plānoti.  Kuldīgas novada pašvaldībai, pārņemot īpašumā valsts autoceļu posmus, saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1. pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs paliek nemainīgs un papildus līdzekļi no valsts budžeta netiek piešķirti.  Kuldīgas novada pašvaldība novada teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi Ministru kabineta 2009.gada 29.septembra noteikumos Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.  Noteikumu grozījumu projekts tiks sagatavots pēc attiecīgo autoceļu posmu pāriešanas Kuldīgas novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Kuldīgas novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija,  to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Anotācijas II, V un VI sadaļa – rīkojuma projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

Bojāre, 67028380

[anita.bojare@lvceli.lv](mailto:anita.bojare@lvceli.lv)

Siliņa, 67028031

sandra.silina@sam.gov.lv